ถุงยางอนามัยฉีกขาดและหลั่งใน โดยไม่รู้ว่าถุงยางได้ขาดก่อนหน้านั้นแล้วค่ะ สิ่งที่กังวลคือ เดือนนี้(ส.ค.)เป็นประจำเดือนไปเมื่อวันที่ 17 ส.ค. ซึ่งถ้านับไปอีก 14 วันจะเป็นวันไข่ตก และได้มีเพศสัมพันธ์กันวันที่ไข่ตกพอดีคือวันนี้ (31 ส.ค.) ช่วงเวลาประมาณตีสองค่ะ โดยประจำเดือนในเดือนก่อนหน้าที่เป็นวันแรกมีดังนี้ค่ะ (เดือนมี.ค. 6 / เดือนเม.ย. 11 / เดือนมิ.ย. 19 / เดือนก.ค. 17 / เดือนส.ค. 17) อยากทราบดังนี้ค่ะ 1) วันไข่ตกจะใช่วันที่มีเพศสัมพันธ์ครั้งล่าสุดหรือไม่คะ ถ้าวันที่ประจำเดือนมามีลักษณะแบบนี้ 2) สามารถตรวจการตั้งครรถ์แบบตรวจเลือดกับแบบตรวจปัสสาวะได้เมื่อไหร่คะ 3) มีโอกาสตั้งครรถ์สูงมั้ยคะในกรณีนี้ ล.ทานยาคุมฉุกเฉินตอนช่วงเวลา 8 โมงเช้าของวันที่ 31 ส.ค. (ภายในระยะเวลา 72 ชั่วโมง) ขอบค่ะ
สวัสดีค่ะ วันตกไข่คือวันที่ 14 ของรอบเดือน โดยวันแรกเริ่มนับจากวันที่เริ่มมีประจำเดือนในรอบนั้นๆ การมีเพศสัมพันธ์ช่วงไข่ตกจะทำให้มีโอกาสตั้งครรภ์สูงกว่าช่วงเวลาอื่นยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ดังนั้นหากรับประทานยาคุมฉุกเฉินภายใน 72 ชั่วโมง มีโอกาสตั้งครรภ์ได้น้อยมากชุดตรวจการตั้งครรภ์ทางปัสสาวะสามารถให้ผลบวกได้ 10-14 วันหลังมีการปฏิสนธิ จึงสามารถลองตรวจเพื่อยืนยันได้ หรือไปยืนยันอีกครั้งที่รพ.ถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก